ଲୌହ ବିଷକ୍ରିୟା

ଲୌହ ବିଷକ୍ରିୟା (ଇଂରାଜୀ ଭାଷାରେ Iron poisoning) ସୃଷ୍ଟି ହୁଏ ଯେତେବେଳେ ଅତ୍ୟଧିକ ଲୌହ ପରିପୂରକ ଦିଆଯାଏ ଯାହା ଫଳରେ ତୀବ୍ର ବିଷକ୍ରିୟା ସୃଷ୍ଟି ହୋଇଥାଏ ଓ ଯାହାର ଲକ୍ଷଣ ମଧ୍ୟରେ ପ୍ରଥମ ୬ ଘଣ୍ଟାରେ ବାନ୍ତି, ତରଳ ଝାଡ଼ା, ଉଦର ଯନ୍ତ୍ରଣା ଏବଂ ଢୁଳେଇବା ହୋଇପାରେ । ଗୁରୁତର ଅବସ୍ଥାରେ ଦ୍ରୁତ ଶ୍ୱାସକ୍ରିୟା, ନିମ୍ନ ରକ୍ତଚାପ, ବାତ କିମ୍ବା କୋମା ହୋଇପାରେ । ଅନେକ ଲୋକମାନଙ୍କର  ସଂକ୍ଷେପରେ କିଛି ଉନ୍ନତି ହୋଇପାରେ ଓ ପରବର୍ତ୍ତୀ ସମୟରେ ଯକୃତ ସମସ୍ୟା, ଜ୍ୱର, ରକ୍ତସ୍ରାବ ଏବଂ ମେଟାବୋଲିକ ଏସିଡୋସିସ ହୋଇପାରେ । ଏହି ଅବସ୍ଥାରେ ଲୋକମାନେ ମରିପାରନ୍ତି ଏବଂ ଉନ୍ନତି ହୋଇଥିବା ଲୋକଙ୍କର ଯକୃତ ସିରୋସିସ ହୋଇପାରେ ।

ଲୌହ ପରିପୂରକଗୁଡିକ ଦୋକାନ କାଉଣ୍ଟର ଉପରେ ଏକକ ଭାବରେ ମିଳେ କିମ୍ବା ପ୍ରସବକାଳୀନ ଜୀବସାର ଔଷଧ ପରି ମିଳିତ ଭାବରେ ଉପଲବ୍ଧ ହୁଏ । ଅଜାଣତରେ ଅତିମାତ୍ରା ନେବା ଯୋଗୁ ଏହା ହୋଇପାରେ ଯାହା ମୁଖ୍ୟତଃ ଛୋଟ ପିଲାମାନଙ୍କ କ୍ଷେତ୍ରରେ ହୁଏ  କିମ୍ବା ଉଦ୍ଦେଶ୍ୟମୂଳକ ଭାବରେ ବୟସ୍କ ବ୍ୟକ୍ତିଙ୍କ  ଆତ୍ମହତ୍ୟା ଉଦ୍ୟମ ଭଳି ପ୍ରତୀତ ହୁଏ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ, ଘଟଣାର ଇତିହାସ ଏବଂ ରକ୍ତ ଲୌହ ସ୍ତର ଉପରେ ଆଧାରିତ ହୁଏ ।  ବେଳେବେଳେ ଅନ୍ତନଳୀରେ ବଟିକା ଉପସ୍ଥିତି ଦେଖିବା ପାଇଁ  ରଞ୍ଜନରଶ୍ମୀ ବ୍ୟବହୃତ ହୋଇପାରେ । 

ପ୍ରାରମ୍ଭିକ ପ୍ରୟାସରେ ସମ୍ପୂର୍ଣ୍ଣ ଅନ୍ତନଳୀ ଜଳସେଚନ କରାଯାଇପାରେ । ଗୁରୁତର ଲକ୍ଷଣ ଥିଲେ କିମ୍ବା ରକ୍ତରେ ଉଚ୍ଚ ଲୌହ ସ୍ତର ଥିଲେ ଡାକ୍ତରଖାନାରେ ଡେଫେରୋକ୍ସାମିନ ଦେଇ ଚିକିତ୍ସା କରାଯାଏ । ବେଳେବେଳେ ହେମୋଡାଏଲିସିସ୍ କିମ୍ବା ଅସ୍ତ୍ରୋପଚାର ଉପଯୋଗୀ ହୋଇପାରେ । ଖାଇବାର ଛଅ ଘଣ୍ଟା ମଧ୍ୟରେ ଯଦି କୌଣସି ଲକ୍ଷଣ ଉପସ୍ଥିତ ନଥାଏ ତାହା ହେଲେ ସାଧାରଣତଃ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏ ନାହିଁ ।

ଲୌହ ବିଷକ୍ରିୟା ସମସ୍ୟା ଅପେକ୍ଷାକୃତ ସାଧାରଣ ଅଟେ । ପିଲାମାନଙ୍କ କ୍ଷେତ୍ରରେ ଅତ୍ୟଧିକ ମାତ୍ରା ଯୋଗୁ ମୃତ୍ୟୁ ହେବାର ଏକ ସାଧାରଣ କାରଣ ଅଟେ । ଭୟଙ୍କର ବିଷକ୍ରିୟା ଅବସ୍ଥାରେ ମୃତ୍ୟୁ ହେବାର ଆଶଙ୍କା ପ୍ରାୟ ୧୯% ଅଟେ । ଏହାର ପ୍ରତିକ୍ରିୟା ଭାବରେ ୧୯୯୭ ମସିହାରେ ଆମେରିକାର ଖାଦ୍ୟ ଏବଂ ଡ୍ରଗ୍ ଆଡମିନିଷ୍ଟ୍ରେସନ୍ (FDA) ସଂସ୍ଥା ୩୦ ମିଗ୍ରାରୁ ଅଧିକ ଥିବା ଉତ୍ପାଦଗୁଡ଼ିକ ପାଇଁ ଚେତାବନୀ ଲେବଲ୍ ଏବଂ ଏକ ୟୁନିଟ ପ୍ୟାକ ଆବଶ୍ୟକ ହେଉଥିବା ନିୟମାବଳୀ କାର୍ଯ୍ୟକାରୀ କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki